b'\n_START_ARTICLE_\nBorilov sinodik\n_START_SECTION_\nNastanek in vsebina\n_START_PARAGRAPH_\nSinodik je nastal zaradi potrebe po dokumentiranju odlo\xc4\x8ditev sinode Bolgarske pravoslavne cerkve, ki jo je v T\xc7\x8ernovem leta 1211 sklical bolgarski cesar Boril. Glavni namen sinode je bil obsoditi bogomilstvo. S sodelovanjem cesarja Borila so se \xc2\xbbodpovedali la\xc5\xbenemu nauku bogomilov in ga prekleli kot krivoverstvo\xc2\xab in sklenili, da se morajo bogomili spreobrniti v pravoslavje, sicer bodo izgnani iz dr\xc5\xbeave._NEWLINE_Na cesarjev ukaz so v bolgar\xc5\xa1\xc4\x8dino prevedli gr\xc5\xa1ki Sinodikon v tednu pravoslavja iz leta 843, ki je vseboval predstavitev in prekletstvo razli\xc4\x8dnih starih herezij, raz\xc5\xa1irjenih v Bizantinskem cesarstvu. Bolgarskemu prevodu Sinodika so dodali poglavje, ki je govorilo o sinodi v T\xc7\x8ernovem leta 1211._NEWLINE_Po letu 1235 so na pobudo cesarja Ivana Asena II. Sinodiku dodali poglavja O ponovni vzpostavitvi neodvisnega bolgarskega patriarhata, Ve\xc4\x8den spomin na \xc5\xa1tevilne bolgarskih cesarje, cesarice, patriarhe, metropolite, sebastokratorje, despote , ugledne bojarje in cesarjeve slu\xc5\xbeabnike, in Seznam preslavskih in tarnovskih patriarhov in metropolitov. Zadnji zapis je s konca 14. stoletja. Domneva se, da je zadnja redakcija Sinodika delo patriarha Evfemija.\n_START_SECTION_\n\xc5\xa0irjenje in prepisovanje\n_START_PARAGRAPH_\nPo padcu T\xc7\x8ernovega leta 1393 se je Sinodik carja Borila prenesel v Srbijo in se za\xc4\x8del \xc5\xa1iriti po Srbiji, Moldaviji in Rusiji. Po njegovem zgledu sta bila napisana srbski in ruski sinodik._NEWLINE_Izvirnik Borilovega sinodika se ni ohranil. Obstajata dva prepisa, znana kot Palauzovski in Drinovski, ki sta dobila ime po svojih odkriteljih Spiridonu Palauzovu in Marinu Drinovu. Oba se hranita v Narodni knji\xc5\xbenici svetega Cirila in Metoda v Sofiji.'